《垂虹亭》
宋代·钱明逸

千里波平瑟瑟风，纤云不解翳虚空。
素娥自有清光在，上下清明一鉴中。

作者简介：（1015—1071）临安人，字子飞。钱彦远弟。由殿中丞策制科，转太常博士。为吕夷简所知，擢右正言。首劾范仲淹、富弼，二人皆罢。历知数州府。神宗立，御史论其倾险俭薄，附贾昌朝、夏竦以陷正人，不宜冒居翰院，乃罢学士。久之，知永兴军。卒谥修懿。